stanford-oval/wikipedia huggingface dataset:
ประเทศซีเรียในโอลิมปิกฤดูร้อน 2016

| ประเทศซีเรีย ในโอลิมปิกฤดูร้อน 2016 |
| --- | --- |

รหัสประเทศ: SYR
เอ็นโอซี: คณะกรรมการโอลิมปิกซีเรีย
เว็บไซต์: www.syriaolymp.org (ในภาษาอาหรับและอังกฤษ)
ณ รีโอเดจาเนโร
นักกีฬา: 7 คน  ใน 5 ชนิดกีฬา
ผู้เชิญธงชาติ: Majed Aldin Ghazal
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1948 1952–1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
 สหสาธารณรัฐอาหรับ (1960)
ประเทศซีเรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซีเรียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 5 ชนิดกีฬา และไม่ได้รับเหรียญรางวัลจากการแข่งขันครั้งนี้
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  ยูโด | 1 | 0 | 1 |
|  ว่ายน้ำ | 1 | 1 | 2 |
|  เทเบิลเทนนิส | 0 | 1 | 1 |
|  ยกน้ำหนัก | 1 | 0 | 1 |
| รวม | 4 | 3 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | คัดเลือก> ผล | คัดเลือก> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Majed Aldin Ghazal | High jump | 2.29 | 7 q | 2.29 | =7 |
ดูเพิ่ม

ประเทศซีเรียในพาราลิมปิกฤดูร้อน 2016
มหาวิทยาลัยเฉลิมกาญจนา

| --- | --- |

ชื่อย่อ: มฉน. CNU
คติพจน์: สร้างความเป็นเลิศสู่อนาคต
ประเภท: สถาบันอุดมศึกษาเอกชน
สถาปนา: 7 กันยายน พ.ศ. 2547 (20 ปี)  (สถาปนาวิทยาลัย)  14 มกราคม พ.ศ. 2557 (11 ปี)   (เปลี่ยนสถานะเป็นมหาวิทยาลัย)  
นายกสภาฯ: ศ.ดร.วิจิตร ศรีสอ้าน
อธิการบดี: ดร.สุชีราภรณ์  ธุวานนท์
ผู้ศึกษา: 3,845 คน (2563)
ที่ตั้ง: มหาวิทยาลัยเฉลิมกาญจนา วิทยาเขตศรีสะเกษ (ศูนย์กลาง) 99 หมู่ 6 ถนนศรีสะเกษ-อุบลราชธานี ตำบลโพธิ์ อำเภอเมืองศรีสะเกษ จังหวัดศรีสะเกษ  33000  มหาวิทยาลัยเฉลิมกาญจนา สุรินทร์ 333 หมู่ 7  ถนนสุรินทร์–ปราสาท กม.9 ตำบลเฉลียง อำเภอเมืองสุรินทร์ จังหวัดสุรินทร์ 32000  มหาวิทยาลัยเฉลิมกาญจนา บุรีรัมย์ 333 หมู่ 8 ตำบลชุมเห็ด อำเภอเมืองบุรีรัมย์ จังหวัดบุรีรัมย์ 31000   มหาวิทยาลัยเฉลิมกาญจนา เพชรบูรณ์ 333 หมู่ 8 ตำบลบ้านโตก อำเภอเมืองเพชรบูรณ์ จังหวัดเพชรบูรณ์  67000  มหาวิทยาลัยเฉลิมกาญจนา นครศรีธรรมราช 333 หมู่ 13 ตำบลช้างซ้าย อำเภอพระพรหม จ.นครศรีธรรมราช 80000  มหาวิทยาลัยเฉลิมกาญจนา ฉะเชิงเทรา 3/48 ซอยลิเก ถนนศรีโสธรตัดใหม่ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000   มหาวิทยาลัยเฉลิมกาญจนา ระยอง 333/3 หมู่ 3 ถนนสุขุมวิท ตำบลวังหว้า อำเภอแกลง จังหวัดระยอง 21110  
สี: ██████ สีแดง สีขาว สีน้ำเงิน
เว็บไซต์: www.cnu.ac.th
มหาวิทยาลัยเฉลิมกาญจนา (อังกฤษ: Chalermkarnchana University) เป็นสถาบันอุดมศึกษาเอกชนตั้งอยู่ที่จังหวัดศรีสะเกษ และถือเป็นสถาบันอุดมศึกษาเอกชนแห่งแรกในจังหวัดศรีสะเกษ ได้รับอนุญาตให้เปิดทำการสอนระดับอุดมศึกษา เมื่อปี พ.ศ. 2547 และได้รับอนุญาตให้เปลี่ยนประเภทเป็นมหาวิทยาลัย ในชื่อว่า "มหาวิทยาลัยเฉลิมกาญจนา" เมื่อวันที่ 14 มกราคม พ.ศ. 2557 ปัจจุบัน นอกจากการเรียนการสอนในจังหวัดศรีสะเกษ แล้ว ยังมีการจัดการเรียนการสอนในลักษณะเป็นวิทยาเขตหรือศูนย์ในจังหวัดตามภูมิภาคต่าง ๆ ด้วย ได้แก่ จังหวัดสุรินทร์ จังหวัดบุรีรัมย์ จังหวัดเพชรบูรณ์ จังหวัดนครศรีธรรมราช จังหวัดฉะเชิงเทรา จังหวัดระยอง และจังหวัดนครราชสีมา
มหาวิทยาลัยเฉลิมกาญจนา ได้มีการจัดพิธีพระราชทานปริญญาบัตรให้แก่ผู้สำเร็จการศึกษาจากมหาวิทยาลัยเป็นประจำทุกปี ซึ่งทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จมาเป็นองค์ประธานในพิธีพระราชทานปริญญาบัตรของมหาวิทยาลัยอย่างต่อเนื่อง
ประวัติ

มหาวิทยาลัยเฉลิมกาญจนา ก่อตั้งขึ้นเมื่อวันที่ 7 กันยายน พ.ศ. 2547 มฉน.ศรีสะเกษ ตั้งอยู่เลขที่99 ถนนศรีสะเกษ-วารินฯ หมู่ 6 ตำบลโพธิ์ อำเภอเมืองศรีสะเกษ จังหวัดศรีสะเกษ โดยจัดหลักสูตรการเรียนการสอนในระดับปริญญาตรี และบัณฑิตศึกษา มีศาสตราจารย์ ดร.วิจิตร ศรีสอ้าน เป็นนายกสภาวิทยาลัย และ ดร.สุชีราภรณ์  ธุวานนท์  เป็นผู้รับใบอนุญาตและอธิการบดี  ได้เริ่มเปิดทำการสอนตั้งแต่ปีการศึกษา 2547 เป็นต้นมา โดยเปิดทำการสอนหลักสูตรนิติศาสตรบัณฑิต หลักสูตรบริหารศาสตรบัณฑิต สาขาคอมพิวเตอร์ธุรกิจ และหลักสูตรบัญชีบัณฑิต
ต่อมาในปี พ.ศ. 2548 ได้มีการเปิดทำการสอนในหลักสูตรสาขาวิชาการจัดการ หลักสูตรรัฐศาสตรบัณฑิต หลักสูตรนิเทศศาสตรบัณฑิต และเปิดทำการสอนในระดับปริญญาโท หลักสูตรบริหารการศึกษามหาบัณฑิต  หลักสูตรนิเทศการศึกษามหาบัณฑิต ถัดมาในปี พ.ศ. 2549 ได้เปิดสอนในหลักสูตรพยาบาลศาสตรบัณฑิต และเปิดหลักสูตรระดับปริญญาโทเพิ่มเติมอีก 3 หลักสูตร คือ หลักสูตรรัฐประศาสนศาสตรมหาบัณฑิต (การปกครองท้องถิ่น) หลักสูตรศิลปศาสตรมหาบัณฑิต (กฎหมายมหาชน) และหลักสูตรนิติศาสตรมหาบัณฑิต (กฎหมายมหาชน)และเปิดสอนในหลักสูตรใหม่ๆอยู่เรื่อยๆตามการพัฒนาของมหาวิทยาลัย มหาวิทยาลัยมีอาคารเรียนและตึกแบบสถาปัตยกรรมยุโรปมีชื่อเสียงดังไปทั่วโลก มีหลักสูตรการเรียนแบบประเทศอังกฤษแห่งแรกของประเทศไทย
ในปี พ.ศ. 2557 ได้รับอนุญาตให้เปลี่ยนประเภทสถาบันอุดมศึกษาจาก “วิทยาลัย” เป็น "มหาวิทยาลัย"
สถานที่ตั้ง

วิทยาเขตกลางตั้งอยู่ที่จังหวัดศรีสะเกษ และมีสถานที่ตั้งในภูมิภาค 7 วิทยาเขต
มหาวิทยาลัยเฉลิมกาญจนา ศรีสะเกษ (มหาวิทยาลัยแม่ - ส่วนกลาง)  ที่ตั้ง 99 หมู่ 6 ตำบลโพธิ์ อำเภอเมืองศรีสะเกษ จังหวัดศรีสะเกษ 33000
มหาวิทยาลัยเฉลิมกาญจนา สุรินทร์ (มหาวิทยาลัยในเครือ)   ที่ตั้ง 333 หมู่ 7 ถนนสุรินทร์–ปราสาท กม.9 ตำบลเฉลียง อำเภอเมืองสุรินทร์ จังหวัดสุรินทร์ 32000
มหาวิทยาลัยเฉลิมกาญจนา บุรีรัมย์ (มหาวิทยาลัยในเครือ)   ที่ตั้ง 333 หมู่ 8 ตำบลชุมเห็ด อำเภอเมืองบุรีรัมย์ จังหวัดบุรีรัมย์ 31000
มหาวิทยาลัยเฉลิมกาญจนา เพชรบูรณ์ (มหาวิทยาลัยในเครือ)   ที่ตั้ง 333 หมู่ 8 ตำบลบ้านโตก อำเภอเมืองเพชรบูรณ์ จังหวัดเพชรบูรณ์  67000
มหาวิทยาลัยเฉลิมกาญจนา นครศรีธรรมราช (มหาวิทยาลัยในเครือ)   ที่ตั้ง 333 หมู่ 13 ตำบลช้างซ้าย อำเภอพระพรหม จังหวัดนครศรีธรรมราช 80000
มหาวิทยาลัยเฉลิมกาญจนา ฉะเชิงเทรา (มหาวิทยาลัยในเครือ)  ที่ตั้ง 3/48 ซอยลิเก ถนนศรีโสธรตัดใหม่ ตำบลหน้าเมือง อำเภอเมืองฉะเชิงเทรา ฉะเชิงเทรา 24000
มหาวิทยาลัยเฉลิมกาญจนา ระยอง (มหาวิทยาลัยในเครือ)  ที่ตั้ง 333/3 หมู่ 3 ถนนสุขุมวิท ตำบลวังหว้า อำเภอแกลง จังหวัดระยอง 21110
มหาวิทยาลัยเฉลิมกาญจนา สุราษฎร์ธานี (กำลังก่อสร้าง) ที่ตั้ง แยกเทศบาลวัดประดู่ ถนนสาย 420 (สุราษฎร์ฯ-สนามบิน) ตำบลวัดประดู่ อำเภอเมืองสุราษฎร์ธานี จังหวัดสุราษฎร์ธานี 84000
มหาวิทยาลัยเฉลิมกาญจนา นครราชสีมา (กำลังก่อสร้าง)
 ที่ตั้ง ถ. มิตรภาพ ตำบลบ้านใหม่ อำเภอเมืองนครราชสีมา จังหวัดนครราชสีมา 30000
การเดินทางสู่มหาวิทยาลัย > จังหวัดศรีสะเกษ

มหาวิทยาลัยเฉลิมกาญจนา ตั้งอยู่ห่างจากตัวเมืองศรีสะเกษประมาณ 9 - 11 กิโลเมตร ตามทางหลวงแผ่นดินหมายเลข 226 (ไปทางจังหวัดอุบลราชธานี) และทางรถไฟ สามารถเดินทางโดยรถไฟหรือขบวนรถท้องถิ่นมาลงบริเวณที่หยุดรถไฟเฉลิมกาญจนา ซึ่งตั้งอยู่ด้านหลังมหาวิทยาลัยได้     หรือรถตู้รถประจำทาง รถสองแถวมหาวิทยาลัยเฉลิมกาญจนา-เมืองศรีสะเกษ
ตรามหาวิทยาลัย

เครื่องหมายของมหาวิทยาลัยเฉลิมกาญจนา ประกอบด้วย มงกุฎ หมายถึง รางวัลแห่งความเป็นเลิศในด้านวิชาการ ด้านทักษะเชิงวิชาชีพ และด้านคุณธรรม ในวงมีวงแหวนล้อมรอบภายในอักษรภาษาไทยและภาษาอังกฤษว่า “มหาวิทยาลัยเฉลิมกาญจนา CHALERMKARNCHANA UNIVERSITY” รอบนอกวงกลมมีปรัชญาของมหาวิทยาลัย “BUILDING A FUTURE OF EXCELLENCE”
เครื่องหมายของมหาวิทยาลัยเฉลิมกาญจนา จึงหมายถึง การเป็นเลิศของสถาบันการศึกษาระดับอุดมศึกษาเปรียบประดุจ เช่น ทองคำ โดยมุ่งผลิตพัฒนากำลังคนในระดับปริญญาให้มีความเป็นเลิศในด้านอัจฉริยะ ด้านทักษะในเชิงวิชาชีพ ด้านมนุษยสัมพันธ์ และด้านคุณธรรม
สีประจำมหาวิทยาลัย

สี แดง ขาว น้ำเงิน ซึ่งมีความหมายดังนี้
สีแดง หมายถึง ความสว่างแห่งปัญญา
สีขาว หมายถึง ความบริสุทธิ์ของจิตใจ
สีน้ำเงิน หมายถึง ความเข้มแข็งกล้าหาญ
เพลงประจำมหาวิทยาลัย

มาร์ชเฉลิมกาญจนา
ศักดิ์ศรีแห่งปริญญา
ต้นไม้ประจำมหาวิทยาลัย

ต้นดอกหอมนวล หรือ ต้นดอกลำดวน ทั้งนี้ดอกลำดวนได้ชื่อว่าเป็นดอกไม้ประจำจังหวัดศรีสะเกษ
การทำ MOU กับมหาวิทยาลัยต่างประเทศ

มหาวิทยาลัยเฉลิมกาญจนา ได้ทำข้อตกลงร่วมมือกับ Keuka College ประเทศสหรัฐอเมริกา มหาวิทยาลัยเฉลิมกาญจนา เมื่อ วิทยาลัยคูก้า ประเทศสหรัฐอเมริกา (Keuka College) ได้ตอบรับจับมือประสานหลักสูตรการศึกษาของมหาวิทยาลัยเฉลิมกาญจนา เปิดโอกาสให้นักศึกษาสามารถนำหน่วยกิตการเรียนระดับปริญญาตรีที่มหาวิทยาลัยเฉลิมกาญจนาไปศึกษาต่อที่วิทยาลัยคูก้า ประเทศสหรัฐอเมริกาได้ทันที ซึ่งสามารถสำเร็จการศึกษาระดับปริญญาตรีได้เช่นกัน โดยที่ผู้เรียนไม่จำเป็นต้องเดินทางไปศึกษาต่ออเมริกา ตั้งแต่ปี 1 แต่สามารถเรียนที่มหาวิทยาลัยเฉลิมกาญจนา 3 ปี ไปศึกษาต่อปีที่ 4 เกี่ยวกับวิชาสหกิจศึกษาเพื่อฝึกการทำงานภาคปฏิบัติโดยตรง ที่วิทยาลัยคูก้า ประเทศสหรัฐอเมริกาเพียง 1 ปี ก็สามารถจบได้ปริญญาตรีจากวิทยาลัยคูก้า ประเทศสหรัฐอเมริกาอีก 1 ใบ ได้เช่นกัน
หลักสูตร

| หน่วยงาน | ระดับประกาศนียบัตรการศึกษาและระดับปริญญาตรี | ระดับปริญญาโท |  |
| --- | --- | --- | --- |
|  คณะพยาบาลศาสตร์  (เปิดสอนเฉพาะวิทยาเขตศรีสะเกษ) |  หลักสูตรพยาบาลศาสตร์บัณฑิต สาขาวิชาพยาบาลศาสตร์ หลักสูตรประกาศนียบัตรการศึกษา หลักสูตรประกาศนียบัตรผู้ช่วยพยาบาล |  |  |
|  คณะสาธารณสุขศาสตร์  |  หลักสูตรวิทยาศาสตร์บัณฑิต สาขาวิชาสาธารณสุขชุมชน  สาขาวิชาอาชีวะอนามัยและความปลอดภัย  สาขาการแพทย์แผนไทย  สาขาอนามัยสิ่งแวดล้อม  สาขาการแพทย์แผนไทยประยุกต์และการนวดไทยผสมผสาน |  หลักสูตรสาธารณสุขศาสตรมหาบัณฑิต สาขาวิชาการบริหารงานสาธารณสุข |  |
|  คณะบริหารศาสตร์  |  หลักสูตรบริหารธุรกิจบัณฑิต สาขาวิชาการจัดการ  สาขาวิชาคอมพิวเตอร์ธุรกิจ  สาขาวิชาบริหารธุรกิจทางการบัญชี หลักสูตรบัญชีบัณฑิต สาขาวิชาการบัญชี |  |  |
| คณะรัฐศาสตร์  |  หลักสูตรรัฐศาสตร์บัณฑิต สาขาวิชาการปกครองท้องถิ่น  สาขาวิชาการปกครองราชการ  สาขาวิชารัฐประศาสนศาสตร์ |  หลักสูตรรัฐประศาสนศาสตรมหาบัณฑิต สาขาวิชาการปกครองท้องถิ่น |  |


|  คณะนิติศาสตร์  |  หลักสูตรนิติศาสตร์บัณฑิต สาขาวิชานิติศาสตร์ |  หลักสูตรนิติศาสตรมหาบัณฑิต สาขาวิชากฎหมายมหาชน |  |
|  บัณฑิตวิทยาลัย  |  |  หลักสูตรศึกษาศาสตรมหาบัณฑิต สาขาวิชาการบริหารการศึกษา  สาขาวิชานิเทศทางการศึกษา  สาขาวิชาศึกษาศาสตร์ทางการศึกษา หลักสูตรศิลปศาสตรมหาบัณฑิต สาขาวิชากฎหมายมหาชน หลักสูตรรัฐประศาสนศาสตรมหาบัณฑิต สาขาวิชาบริหารรัฐกิจทางรัฐประศาสนศาสตร์ |  |
บุคคลที่มีชื่อเสียงจากมหาวิทยาลัย

ศรีสะเกษ ศ.รุ่งวิสัย หรือ ศรีสะเกษ นครหลวงโปรโมชั่น
รพีภัทร เอกพันธ์กุล นักแสดง
ชนะพล สัตยา นักแสดง
สาวิกา ไชยเดช นักแสดง
อาริษา วิลล์ นักแสดง
โชติมา นวคุณากร นักแสดง
ศุกฤษฎ์ ปทุมศรีวิโรจน์ หมอกฤษฎ์คอนเฟิร์ม
แหล่งข้อมูลอื่น

มหาวิทยาลัยเฉลิมกาญจนา[ลิงก์เสีย]
| ด ค กหน่วยงานในมหาวิทยาลัยเฉลิมกาญจนา |
| --- | --- | --- |
| ศูนย์ | ศรีสะเกษ • นครศรีธรรมราช • สุรินทร์ • บุรีรัมย์ • เพชรบูรณ์ |  |
| คณะ | พยาบาลศาสตร์ • สาธารณสุขศาสตร์ • บริหารศาสตร์ • รัฐศาสตร์ • นิเทศศาสตร์ • นิติศาสตร์ • บัณฑิตวิทยาลัย |  |
หมวดหมู่ • โครงการ • สถานีย่อย
ยูจู

| ยูจู |
| --- | --- |
ยูจูในปี 2024
เกิด: ชเว ยู-นา  (1997-10-04) 4 ตุลาคม ค.ศ. 1997 (27 ปี) คย็องกี เกาหลีใต้
ศิษย์เก่า: Sungshin Women's University
อาชีพ: นักร้อง
ปีปฏิบัติงาน: 2015–ปัจจุบัน
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ค่ายเพลง: ซอร์ซ คอนเน็กต์
อดีตสมาชิก: จีเฟรนด์
 นักดนตรี

ชื่อเกาหลี
ฮันกึล: 최유나
ฮันจา: 崔裕娜
อาร์อาร์: Choi Yu-na 
เอ็มอาร์: Ch'oe Yuna 
ชื่อในวงการ
ฮันกึล: 유주
ฮันจา: 裕株
อาร์อาร์: Yuju 
เอ็มอาร์: Yu-chu 
 
ลายมือชื่อ

ชเว ยู-นา (เกาหลี: 최유나; อาร์อาร์: Choi Yu-na; เกิด 4 ตุลาคม ค.ศ. 1997) เป็นที่รู้จักกันดีในชื่อ ยูจู (เกาหลี: 유주; อาร์อาร์: Yuju) เป็นนักร้องชาวเกาหลีใต้ เธอเข้าร่วมการแข่งขันร้องเพลงต่าง ๆ และเซ็นสัญญากับซอร์ซมิวสิกในปี 2014 เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้จีเฟรนด์
ยูจูเป็นไอดอลหญิงเกาหลีคนแรกที่ได้รับการประกาศให้เป็นผู้ชนะในรายการ Fantastic Duo 2
รางวัลและการเสนอชื่อ

| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| เคโกลบอลฮาร์ตดรีมอะวอดส์ | 2022 | K Global Vocal Award | ยูจู | ชนะ |  |
| เมลอนมิวสิกอะวอดส์ | 2015 | Best OST Award | ยูจู (กับ Loco) "Spring Is Gone by Chance" | ชนะ |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยูจู
เว็บไซต์ทางการ (ในภาษาเกาหลี)
ยูจู ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
ธงชาติจีน

| --- | --- |


Wǔ Xīng Hóng Qí อู่ซิงหงฉี ("ธงแดงห้าดาว")
การใช้: ธงพลเรือน ธงเรือพลเรือน ธงราชการ และ ธงเรือรัฐบาล
สัดส่วนธง: 2:3
ประกาศใช้: 27 กันยายน พ.ศ. 2492 (75 ปี)
ลักษณะ: ธงพื้นสีแดง ที่มุมธงบนด้านต้นธงมีรูปดาวสีเหลือง 5 ดวง ลักษณะเป็นรูปดาวดวงใหญ่ 1 ดวง ล้อมรอบด้วยดาวดวงเล็กอีก 4 ดวง.
ออกแบบโดย: เจิงเหลียนซง
 


การใช้: ธงกองทัพ
สัดส่วนธง: 2:3 และ 4:5
ลักษณะ: ธงพื้นสีแดง ที่มุมธงด้านคันธงมีรูปดาวสีเหลือง และเส้นตรง 3 เส้น เรียงเป็นอักษรจีนคำว่า "8" และ"1" หมายถึง วันที่ 1 สิงหาคม (เดือน 8) อันเป็นวันก่อตั้งกองทัพปลดปล่อยประชาชนจีน.
 


การใช้: ธงนาวี
สัดส่วนธง: 2:3 และ 4:5
ลักษณะ: ธงกองทัพเรือปลดปล่อยประชาชนจีน ตอนล่างเป็นแถบสีน้ำเงิน 3 ริ้ว แถบสีขาว 2 ริ้ว หมายถึงท้องทะเล.
 
ธงชาติจีน ในที่นี้หมายถึงธงประจำชาติของสาธารณรัฐประชาชนจีน มีชื่อเรียกทั่วไปว่า ธงแดงห้าดาว (จีน: 五星红旗; พินอิน: wǔ xīng hóng qí, อู่ซิงหงฉี) มีต้นแบบมาจากธงชาติจีนที่เจิงเหลียนซง นักเศรษฐศาสตร์และศิลปินชาวรุ่ยอาน ออกแบบและส่งเข้าประกวดต่อสภาที่ปรึกษาทางการเมืองของจีน (ซึ่งเป็น 1 ในธง 3,012 แบบที่ส่งเข้าประกวดจากทั่วประเทศ) ภายหลังสภาที่
ปรึกษาทางการเมืองได้ปรับปรุงแบบธงบางประการ และได้ประกาศรับรองแบบธงเมื่อวันที่ 27 กันยายน พ.ศ. 2492 ประกาศใช้เป็นธงชาติอย่างเป็นทางการในวันสถาปนาสาธารณรัฐประชาชนจีน เมื่อวันที่ 1 ตุลาคม ปีเดียวกัน พร้อมกันนั้น ยังได้มีการประกาศใช้เพลงชาติ และตราสัญลักษณ์ประจำชาติร่วมกันอีกด้วย
ลักษณะ

ธงชาติสาธารณรัฐประชาชนจีนเป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นสีแดง ที่มุมธงบนด้านต้นธงมีรูปดาวสีเหลือง 5 ดวง ลักษณะเป็นรูปดาวดวงใหญ่ 1 ดวง ล้อมรอบด้วยดาวดวงเล็กอีก 4 ดวง
ประวัติ

Rejected designs of the Five-star Red Flag
การออกแบบ

| ไซซ์ | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ยาว × กว้าง (ซม.) | 288 × 192 | 240 × 160 | 192 × 128 | 144 × 96 | 96 × 64 | 66 × 44 | 45 × 30 | 30 × 20 | 21 × 14 |
การออกแบบ > สี

สีของธงชาติระบุไว้ในเอกสาร "GB 12983-2004: ตัวอย่างสีมาตรฐานของธงชาติ" และประกาศใช้โดย Standardization Administration of China สีอยู่ใน CIE Standard illuminant D65 และ CIE 1964 Supplementary Standard Colorimetric System.
| ผ้าวัตถุดิบ | ผ้าวัตถุดิบ | Stimulus ValueY10 | ตำแหน่งสี> x10 | ตำแหน่งสี> y10 | ค่าประมาณ |
| --- | --- | --- | --- | --- | --- |
| Synthetic fiber | สีแดง | 9.4 | 0.555 | 0.328 | All are  \Delta E_{ab}^{\,\bullet }\leq 2.0 |
| Synthetic fiber | สีทอง | 41.2 | 0.446 | 0.489 | All are  \Delta E_{ab}^{\,\bullet }\leq 2.0 |
| Silk | สีแดง | 12.3 | 0.565 | 0.325 | All are  \Delta E_{ab}^{\,\bullet }\leq 2.0 |
| Silk | สีทอง | 32.4 | 0.450 | 0.463 | All are  \Delta E_{ab}^{\,\bullet }\leq 2.0 |
| Cotton cloth | สีแดง | 9.2 | 0.595 | 0.328 | All are  \Delta E_{ab}^{\,\bullet }\leq 2.0 |
| Cotton cloth | สีทอง | 33.0 | 0.467 | 0.463 | All are  \Delta E_{ab}^{\,\bullet }\leq 2.0 |
| Sleeve | สีขาว | 78.0 | – | – | The stimulus value Y10 must not less than 78 |
การออกแบบ > สี > โทนสี

|  | แดง | ทอง |
| --- | --- | --- |
| RGB | 222/41/16 | 255/222/0 |
| เลขฐานสิบหก | #de2910 | #ffde00 |
| CMYK | 0/82/93/13 | 0/13/100/0 |
| แพนโทน (โดยประมาณ) | 485 C | Yellow C |
ความหมาย

พื้นสีแดง หมายถึง สัญลักษณ์ของการปฏิวัติจีน
ดวงดาวสีเหลือง 5 ดวง ซึ่งเรียงกันคล้ายกับลักษณะแผนที่ประเทศจีน หมายถึง ความเป็นหนึ่งเดียวกันของชาวจีนทั้งประเทศ ภายใต้การนำของพรรคคอมมิวนิสต์แห่งชาติจีน
ดาวดวงใหญ่ หมายถึง ผู้นำแห่งกิจการงานทั้งปวง ได้แก่ พรรคคอมมิวนิสต์แห่งชาติจีน
ดาวดวงเล็ก 4 ดวง มีนัยสำคัญหลายประการ ดังที่เจิงเหลียนซง ผู้ออกแบบธงชาติ ได้อธิบายไว้ดังนี้
ประชาชนชาวจีนซึ่งขณะนั้นมีราว 400 ล้านคน
ชนชั้นหลักทั้ง 4 ในสังคม คือ ชนชั้นกรรมกร ชนชั้นเกษตรกร ชนชั้นนายทุนน้อย (หรือเจ้าของกิจการขนาดเล็ก) และชนชั้นนายทุนแห่งชาติ
กำลังสำคัญของประเทศ 4 ฝ่าย ได้แก่ พรรคการเมืองจากมวลชน ประชาชนทุกหมู่เหล่าในสังคม บุคคลจากทุกวงการ ชาวจีนชนเผ่าต่างๆ ทั้ง 56 ชนเผ่าและชาวจีนโพ้นทะเล
ประวัติศาสตร์ชนชาติจีนอันยาวนานกว่า 4,000 ปี
สีเหลือง หมายถึง ชาวจีนซึ่งเป็นหนึ่งในกลุ่มคนผิวเหลือง และประเทศที่มีดินสีเหลืองเป็นผืนแผ่นดินส่วนใหญ่
ดูเพิ่ม

ธงในประเทศจีน
ธงชาติสาธารณรัฐจีน
ตราแผ่นดินของจีน
มาร์ชทหารอาสา
แหล่งข้อมูลอื่น

ธงชาติจีน ที่ Flags of the World (อังกฤษ)
ธงชาติจีน โดย ผู้จัดการออนไลน์
บิดาแห่งธงชาติจีน โดย ผู้จัดการออนไลน์
| ด ค กธงชาติของประเทศและธงของดินแดนในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจียย  จอร์แดน  จีน  ญี่ปุ่น  ซาอุดีอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  ปาเลสไตน์  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซียย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจานย  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อุซเบกิสถาน  โอมาน 
ดินแดน:  ฮ่องกง  ชัมมูและกัศมีร์  เคอร์ดิสถาน  มาเก๊า  นากอร์โน-คาราบัคย  ไต้หวัน  สาธารณรัฐตุรกีแห่งไซปรัสเหนือ  อับฮาเซีย  เซาท์ออสซีเชีย 
องค์กรกีฬา:  ซีเกมส์  อาเซียนพาราเกมส์  สภาโอลิมปิกแห่งเอเชีย  สหพันธ์กีฬาเฟสปิก 
(ย) อาจจัดให้อยู่ในทวีปยุโรป
แบบการสร้างธงชาติสาธารณรัฐประชาชนจีนที่ถูกต้อง
อุชา แวนซ์

| อุชา แวนซ์ |
| --- | --- |
ภาพถ่ายอย่างเป็นทางการในปี 2025

สุภาพสตรีหมายเลขสองสหรัฐ
ดำรงตำแหน่ง 20 มกราคม 2025
รองประธานาธิบดี: เจดี แวนซ์
ก่อนหน้า: ดั๊ก เอ็มฮัฟฟ์  (ในฐานะสุภาพบุรุษหมายเลขสอง)
 
ข้อมูลส่วนบุคคล
เกิด: อุชา บาลา ชิลูกุริ  (1986-01-06) 6 มกราคม ค.ศ. 1986 (39 ปี) เทศมณฑลแซนดีเอโก รัฐแคลิฟอร์เนีย สหรัฐ
พรรคการเมือง: ริพับลิกัน (ตั้งแต่ 2022)
การเข้าร่วม พรรคการเมืองอื่น: เดโมแครต (จนถึง 2014) ผู้ลงคะแนนเสียงอิสระ (2014–2022)
คู่สมรส: เจดี แวนซ์ (สมรส 2014)
บุตร: 3 คน
การศึกษา: มหาวิทยาลัยเยล (ศ.บ., น.ด.) วิทยาลัยแคลร์ (ปร.ม.)

อุชา ชิลูกุริ แวนซ์ (ชื่อเกิด อุชา บาลา ชิลูกุริ; เกิด 6 มกราคม 1986)[ต้องการแหล่งอ้างอิงดีกว่านี้] เป็นทนายความชาวอเมริกันที่ดำรงตำแหน่งสุภาพสตรีหมายเลขสองของสหรัฐ ในฐานะภริยาของรองประธานาธิบดี เจดี แวนซ์ เธอเป็นชาวอเมริกันเชื้อสายเอเชียและเป็นชาวฮินดูคนแรกที่ดำรงตำแหน่งนี้
แวนซ์เกิดในแซนดีเอโก จากพ่อแม่ที่เป็นผู้อพยพชาวอินเดียเตลูกู และเติบโตในย่านชนชั้นกลางระดับบนชานเมืองดังกล่าว เธอสำเร็จการศึกษาจากมหาวิทยาลัยเยล โดยได้รับปริญญาตรีสาขาประวัติศาสตร์ และต่อมาสำเร็จการศึกษานิติศาสตรดุษฎีบัณฑิตจากสถาบันเดียวกัน จากนั้นเธอทำงานเป็นเสมียนกฎหมายให้กับผู้พิพากษาของรัฐบาลกลางหลายคน รวมถึงประธานศาลฎีกา จอห์น รอเบิตส์ ผู้พิพากษา เบรตต์ คาวานอห์ และผู้พิพากษา อมูล ธาปาร์
แวนซ์เป็นทนายความของดิสทริกต์ออฟโคลัมเบีย ในปี 2019 และต่อมาก็ทำงานให้กับบริษัทกฎหมายชั้นนำที่รับผิดชอบการดำเนินคดีทางแพ่งและการอุทธรณ์ในคดีที่เกี่ยวข้องกับการศึกษาระดับสูง รัฐบาลท้องถิ่น ความบันเทิง และเทคโนโลยี เธอลาออกจากสำนักงานกฎหมายในเดือนกรกฎาคม 2024
ในงานประชุมใหญ่แห่งชาติของพรรครีพับลิกันประจำปี 2024 แวนซ์ได้กล่าวสุนทรพจน์แนะนำสามีของเธอ เจดี แวนซ์ เธอเดินทางไปกับเขาในงานหาเสียงรองประธานาธิบดีบ่อยครั้ง และปรากฏตัวบนเวทีเป็นครั้งคราว ทั้งคู่มีบุตรสามคน
ชีวิตช่วงแรกและการศึกษา

อุชา บาลา ชิลูกุริ เกิดเมื่อวันที่ 6 มกราคม ค.ศ. 1986[ต้องการแหล่งอ้างอิงดีกว่านี้] ในเขตชานเมืองของแซนดีเอโก รัฐแคลิฟอร์เนีย ในครอบครัวผู้อพยพชาวอินเดียเตลูกู  พ่อของเธอเป็นวิศวกรเครื่องกลและเป็นอาจารย์ที่มหาวิทยาลัยแห่งรัฐแซนดีเอโก ส่วนแม่ของเธอเป็น นักชีววิทยาระดับโมเลกุล และผู้บริหารระดับสูงที่มหาวิทยาลัยแคลิฟอร์เนีย แซนดีเอโก พ่อแม่ของเธอมาจากชุมชนชาวเตลูกูใน รัฐอานธรประเทศ ประเทศอินเดีย ซึ่งอพยพไปยังสหรัฐอเมริกาในช่วงคริสตทศวรรษ 1980 เธอเติบโตในเขตแรนโชเปญาสกีโตส ซึ่งเป็นย่านชนชั้นกลางระดับบนชานเมืองซานดิเอโก ในวัยเด็กเธอได้ศึกษาดนตรีคาร์เนติก กับนักร้องและนักแต่งเพลงชาวอเมริกัน โรส มูราลิกริสนัน ผู้เป็นศาสตราจารย์พิเศษด้านดนตรีคลาสสิกอินเดียที่มหาวิทยาลัยแห่งรัฐแซนดีเอโก
ในปี 2003 แวนซ์สำเร็จการศึกษาจากโรงเรียนมัธยมเมาท์คาร์เมล ซึ่งเธอได้เล่นฟลุตในวงโยธวาทิต เธอมีน้องสาวหนึ่งคนชื่อเชรยา เพื่อนสมัยเด็กบรรยายถึงเธอว่าเป็น "ผู้นำ" และ "หนอนหนังสือ" เธอเข้าเรียนที่มหาวิทยาลัยเยล และสำเร็จการศึกษาด้วยเกียรตินิยมอันดับหนึ่ง ในปี 2007 พร้อม ปริญญาตรีในสาขาประวัติศาสตร์ และเป็นสมาชิกของสมาคมไฟเบตาแคปปา ระหว่างที่เรียนอยู่ที่มหาวิทยาลัยเยล แวนซ์ได้เป็นอาสาสมัครในโรงเรียนประถมศึกษาในท้องถิ่น ทำหน้าที่เป็นหัวหน้าหน่วยลูกเสือหญิง และได้เป็นบรรณาธิการบริหารของเอาเออร์เอดูเคชัน ซึ่งเป็นสิ่งพิมพ์เกี่ยวกับนโยบายการศึกษา  หลังจากสำเร็จการศึกษา เธอได้สอนวิชาภาษาอังกฤษและประวัติศาสตร์อเมริกันในฐานะอาจารย์มหาวิทยาลัยเยล-จีนที่ มหาวิทยาลัยซุน ยัตเซ็น ในเมืองกว่างโจว ประเทศจีน จากนั้นเธอเข้าเรียนที่วิทยาลัยแคลร์ในเคมบริดจ์ ประเทศอังกฤษ ในฐานะนักวิชาการทุนการศึกษาเกตส์ และได้รับปริญญาโทปรัชญามหาบัณฑิต สาขาประวัติศาสตร์ยุคใหม่ตอนต้นในปี 2010
ในปี 2013 แวนซ์ได้รับปริญญานิติศาสตรดุษฎีบัณฑิตจากสำนักวิชากฎหมายแห่งมหาวิทยาลัยเยล ซึ่งเธอเป็นบรรณาธิการของ วารสารสำนักวิชากฎหมายเยล , บรรณาธิการจัดการของวารสารกฎหมายและเทคโนโลยี อีกทั้งเป็นบรรณาธิการของวารสารกฎหมายและนโยบายปริทัศน์ ระหว่างที่เธอเรียนอยู่ที่สำนักวิชานิติศาสตร์ เธอได้เข้าร่วมโครงการคลินิกกฎหมาย, คลินิกเสรีภาพสื่อและการเข้าถึงสารสนเทศ, โครงการช่วยเหลือผู้อพยพชาวอิรัก และเครือข่ายโปรโบโน เจดี แวนซ์ เรียกเธอว่าเป็นคน "ฉลาด" และ "มีความสามารถเหนือกว่าผมมาก"
ชีวิตช่วงแรกและการศึกษา > ภูมิหลังครอบครัว

พ่อแม่ของแวนซ์เป็นชาวเตลูกูวรรณะพราหมณ์ จากเขตโกดาวารีตะวันตกและเขตกฤษณะของรัฐอานธรประเทศ ประเทศอินเดีย ทั้งสองอพยพไปยังสหรัฐอเมริกาในช่วงคริสตทศวรรษ 1980
ครอบครัวของเธอมีชื่อเสียงในเรื่องความเป็นนักวิชาการ ป้าทวดของเธอซึ่งอาศัยอยู่ที่วิศาขาปัฏฏนัม ประเทศอินเดีย เป็นนักเขียนและเป็นศาสตราจารย์ด้านฟิสิกส์ที่มหาวิทยาลัยเซนจูเรียน ซึ่งได้รับการยกย่องว่าเป็นศาสตราจารย์อายุมากที่สุดซึ่งยังทำงานอยู่ในอินเดีย แวนซ์สืบเชื้อสายมาจากพี่น้องผู้รอบรู้ทั้งสี่คนของวัฒลุรุ ซึ่งในช่วงกลางปี ค.ศ. 1800 พวกเขามีชื่อเรียกว่า "ชิลูกุริจตุตยะ"
การทำงาน

แวนซ์ทำหน้าที่เป็นเสมียนกฎหมาย ให้กับผู้พิพากษา เบรตต์ คาวานอห์ ใน ศาลอุทธรณ์สำหรับเขตดิสทริกต์ออฟโคลัมเบีย ตั้งแต่ปี 2014 ถึง 2015 และประธานศาลสูงสุดสหรัฐ จอห์น รอเบิตส์ ตั้งแต่ปี 2017 ถึง 2018 ระหว่างที่เป็นเสมียนศาลสูงสุด เธอได้รับมอบหมายให้ทำงานในคดีเกี่ยวกับผู้อพยพไร้เอกสารที่เป็นเยาวชนซึ่งถูกควบคุมตัวโดยสำนักงานตรวจคนเข้าเมืองและศุลกากรของสหรัฐ ซึ่งต้องการจะทำแท้ง
แวนซ์ทำงานเป็นผู้ช่วยให้กับสำนักงานกฎหมายในซานฟรานซิสโก และวอชิงตัน ดี.ซี. เป็นเวลาเกือบหกปี โดยรับผิดชอบการดำเนินคดีแพ่งและการอุทธรณ์ในคดีที่เกี่ยวข้องกับการศึกษาระดับสูง รัฐบาลท้องถิ่น ความบันเทิง และเทคโนโลยี จนกระทั่งเดือนกรกฎาคม 2024 เมื่อเธอลาออก "เพื่อมุ่งเน้นไปที่การดูแลครอบครัวของเรา" ลูกค้าของเธอ เช่น พาราเมาต์พิกเจอส์ และแผนกหนึ่งของเดอะวอลต์ดิสนีย์ ต่อมาเธอได้เป็นทนายความของดิสทริกต์ออฟโคลัมเบีย, แคลิฟอร์เนีย, และโอไฮโอ
แวนซ์เคยดำรงตำแหน่งในคณะกรรมการสมาคมศิษย์เก่าทุนการศึกษาเกตส์ และเป็นเลขานุการคณะกรรมการของวงดุริยงค์ซินซินแนติ
การทำงาน > การช่วยเจดี แวนซ์ หาเสียงในการเลือกตั้งรองประธานาธิบดีสหรัฐ

ในการประชุมใหญ่แห่งชาติของพรรครีพับลิกัน เมื่อเดือนกรกฎาคม 2024 อุชา แวนซ์ ได้กล่าวสุนทรพจน์แนะนำสามีของเธอ เจดี แวนซ์ ตั้งแต่นั้นมา เธอได้ทำหน้าที่เป็นที่ปรึกษาให้กับสามี และมักจะเดินทางไปกับเขาในงานรณรงค์หาเสียง นอกจากนี้ยังปรากฏตัวบนเวทีกับเขาในการหาเสียงบางเวทีอีกด้วย ตามแหล่งข้อมูลบางแห่ง เธอช่วยสามีเตรียมพร้อมสำหรับการโต้อภิปรายรองประธานาธิบดีในปี 2024 สามีของเธอได้รับการประกาศให้เป็นผู้ชนะการโต้อภิปรายโดยนักเขียนคอลัมน์หลายคน รวมถึงจาก เดอะนิวยอร์กไทมส์, เดอะวอลล์สตรีทเจอร์นัล, และลอสแอนเจลิสไทมส์ เธอยังได้รับเครดิตบางส่วนจากการโต้อภิปรายของสามีเธอด้วย
สุภาพสตรีหมายเลขสองสหรัฐ

ในเดือนพฤศจิกายน 2024 เมื่อเจดี แวนซ์ได้รับเลือกให้เป็นรองประธานาธิบดีสหรัฐ เธอก็รับบทบาทเป็น สุภาพสตรีหมายเลขสองสหรัฐ ในเดือนมกราคมปีถัดมาเธอได้กลายเป็นชาวอเมริกันเชื้อสายอินเดียคนแรก, ชาวอเมริกันเชื้อสายเอเชียคนแรก, ชาวเตลูกูคนแรก และชาวฮินดูคนแรกที่เป็นคู่สมรสรองประธานาธิบดีสหรัฐ
ชีวิตส่วนตัว

ในขณะที่เรียนอยู่ที่สำนักวิชานิติศาสตร์มหาวิทยาลัยเยล ชิลูกุริได้พบกับเจดี แวนซ์ สามีในอนาคตของเธอ โดยความสัมพันธ์นี้ได้รับการสนับสนุนจากศาตราจารย์ เอมี ชัว ชัวได้เรียกความสัมพันธ์ของพวกเขาว่า "ไม่น่าจะเป็นไปได้เลย บุคลิกภาพแทบตรงข้ามกันอย่างสิ้นเชิง" ในปี 2013 ชิลูกุริและแวนซ์ร่วมมือกันจัดตั้งกลุ่มสนทนาที่มหาวิทยาลัยเยลซึ่งมุ่งเน้นในหัวข้อ "การเสื่อมถอยทางสังคมในอเมริกาผิวขาว" แวนซ์มักเรียกชิลูกุริว่าเป็น "ผู้นำทางจิตวิญญาณของเยล"
ทั้งสองสมรสกันในปี 2014 ในรัฐเคนทักกี ในพิธีแต่งงานซึ่งมีพิธีกรรมของทั้งสองศาสนาที่แต่ละคนนับถือ โดยเพื่อนสามีของเธออ่านพระคัมภีร์ และนักบวชฮินดูให้พรแก่ทั้งคู่ เธอเป็นชาวฮินดูที่ปฏิบัติศาสนกิจเป็นประจำ และสามีของเธอเป็นคริสเตียน ซึ่งเติบโตมาในนิกายอีแวนเจลิคัล แต่เปลี่ยนไปนับถือนิกายโรมันคาทอลิกในปี 2019
ทั้งสองมีบุตรสามคนและอาศัยอยู่ใน เมืองซินซินแนติ
ชิลูกุริเป็นมังสวิรัติ เธอกล่าวที่การประชุมใหญ่แห่งชาติของพรรครีพับลิกันในปี 2024 ว่าสามีของเธอ "ปรับตัวเข้ากับอาหารมังสวิรัติและเรียนรู้การทำอาหารจากแม่ของฉัน นั่นก็คืออาหารอินเดีย"
ชีวิตส่วนตัว > งานการกุศล

เธอเป็นกรรมการของคณะอุปรากรวอชิงตัน ก่อนหน้านี้เธอเคยดำรงตำแหน่งคณะกรรมการสมาคมศิษย์เก่าทุนการศึกษาเกตส์ และเป็นเลขานุการคณะกรรมการวงดุริยางค์ซินซินแนติ